Държавен вестник, бр. 90, 2009 г., стр. 37

БРОЙ  90	
Д Ъ Р Ж А В Е Н  В Е С Т Н И К 	
СТР.  37  
Раздел 7. Комисии за заеми
Комисиите, от които се изисква да пред­
ставят доклади относно заеми съгласно член 
III, раздел 4, се назначават от банката. Всяка 
подобна комисия трябва да включва един екс­
перт, избран от управителя, представляващ 
страната членка, на чиято територия ще се 
осъществява проектът, и един или повече 
експерти от техническия персонал на банката.
Раздел 8. Отношения с други международни 
организации
(а) Съгласно условията на този Учредите­
лен договор банката си сътрудничи с всяка 
международна организация от общ характер 
и с публични международни организации 
със специализирани отговорности в свързани 
области. Всякакви договорености за подобно 
сътрудничество, които биха включвали изме­
нение на която и да било разпоредба на този 
Учредителен договор, могат да бъдат сключ­
вани единствено след изменение на Учреди­
телния договор в съответствие с член VIII.
(б) При вземане на решения по молби за 
отпускане на заеми или предоставяне на га­
ранции, свързани с въпроси, попадащи пряко 
в сферата на компетентност на която и да е 
международна организация от типовете, опи­
сани в предходната алинея, в която участват 
предимно страни членки на банката, послед­
ната е длъжна да вземе предвид становищата 
и препоръките на подобна организация.
Раздел 9. Местоположение на офисите
(а) Главният офис на банката е разположен 
на територията на страната членка, която 
притежава най-голям брой акции.
(б) Банката може да открива представи­
телства или клонове на територията на всяка 
страна членка.
Раздел 10. Регионални офиси и съвети
(а) Банката може да открива регионални 
офиси и да определя тяхното местоположение 
и регионите, които да бъдат обхващани от 
всеки регионален офис.
(б) Всеки регионален офис получава консул­
тации от представител на регионалния съвет 
за целия регион, избран по начин, определен 
от банката.
Раздел 11. Депозитари
(а) Всяка страна членка определя своята 
централна банка за депозитар на всички авоари 
на банката във валутата на тази страна членка 
или ако тя няма централна банка, посочва за 
тази цел такава друга институция, каквато е 
приемлива за банката.
(б) Банката може да съхранява други 
активи, включително злато, в депозитари, 
определени от петте страни членки с най-
голям брой акции, и в други депозитари, 
които банката може да избере. Първоначално 
най-малко половината от златните резерви 
на банката трябва да се съхраняват от де­
позитаря, определен от страната членка, на 
чиято територия се намира главният офис на 
банката, а най-малко четиридесет процента 
трябва да се съхраняват в депозитарите, оп­
ределени от останалите четири страни член­
ки, посочени по-горе, като във всеки един 
от тези депозитари първоначално следва да 
се съхранява количество злато не по-малко 
от златото, заплатено за акции от страната 
членка, която го е определила. Всички прех­
върляния на злато от банката обаче трябва 
да се осъществяват, като се вземат предвид 
транспортните разходи и очакваните потреб­
ности на банката. При извънредна ситуация 
изпълнителните директори могат да прехвър­
лят всички златни резерви на банката или 
част от тях на всяко място, където те могат 
да бъдат защитени адекватно.
Раздел 12. Форми на съхраняване на валута
Банката приема от всяка страна членка 
вместо каквато и да е част от валутата на 
тази страна членка, внасяна в банката съгласно 
член II, раздел 7 (i) или с цел извършване на 
амортизационни плащания по заеми, отпус­
нати в тази валута, и която не е необходима 
на банката в хода на нейната дейност, полици 
или други подобни облигации, емитирани от 
правителството на тази страна членка или 
от депозитаря, определен от нея, като тези 
полици и облигации не трябва да са поимен­
ни или лихвоносни и трябва да са платими 
по номинална стойност при поискване чрез 
превод по сметката на банката в посочения 
депозитар. 
Раздел 13. Публикуване на доклади и предос­
тавяне на информация
(а) Банката публикува годишен доклад, 
съдържащ одитирани отчети за нейните 
сметки, и на всеки тримесечен или по-кратък 
период разпространява сред страните членки 
обобщени отчети за финансовото си състоя­
ние, както и отчет за печалбите и загубите, 
съдържащ резултатите от дейността є.
(б) Банката може да публикува такива 
други доклади, каквито сметне за желателни 
при постигането на своите цели.
(в) Копия от всички доклади, отчети и 
публикации, изготвени по този раздел, се 
предоставят на страните членки.
Раздел 14. Разпределяне на нетните приходи
(а) Управителният съвет определя всяка 
година каква част от нетните приходи на 
банката след заделяне на провизии за резер­
ви подлежи на прехвърляне към излишъка 
и каква част, ако има такава, подлежи на 
разпределяне.